Festa ta’ Maħfra kienet dik li l-knisja f’Malta għamlet il-bieraħ fl-okka ż joni tal-festa ta’ Kristu Redentur. F’Malta u Għawdex bl-inizjattiva tal-Konferenza Episkopali Maltija, il-Festa ta’ Maħfra se ssir f’jumejn differenti. Il-gurnata li jmiss issa tkun lejlet il-festa tad-Duluri, il-Hamis 10 t’April. Fl-ewwel ġurnata tal-festa ta’ maħfra saret il-bieraħ, ħames knejjes f’Malta u oħra f’Għawdex kienu miftuħa filgħaxija għall-qrar. Fl-Isla sar ukoll il-pellegrinaġġ annwali bl-istatwa Mirakoluża ta’ Gesù Redentur u tmexxa mill-Arċisqof Pawlu Cremona li wara l-pellegrinaġġ iċċelebra quddiesa fil-bażilika ta’ Marija Bambina. Il-vara tar-Redentur fl-Isla toħrog f’purċissjoni tliet darbiet fis-sena. Minbarra li toħroġ fir-Randan, il-vara toħroġ ukoll fil-Ġimgħa l-Kbira flimkien mas-sett tradizzjonali ta’ tmien vari armati fuq bradelli tal-ġewż, waħda mill-eqdem purċissjonijiet tal-Passjoni li tmur lura 300 sena. Il-vara tar-Redentur toħroġ ukoll b’purċissjoni il-Ħadd ta’ wara l-Festa tal-Qalb ta’ Ġesù. It-tradizzjoni hija waħda antika ħafna. Bla dubju, ir-Redentur tal-Isla hija l-aktar vara magħrufa u devota fil-gżejjer Maltin. Id-devozzjoni lejn din ix-xbieha mirakoluża tmur ħafna lura fis-snin sa mill-inqas l-1727. Intant il-bieraħ u anke llum fil-bażilika ta’ San Pietru f’Ruma u f’diversi knejjes oħra f’Ruma mijiet ta’ nsara ħadu sehem f’inizjattivi simili li saru fil-festa ta’ Maħfra, wara li l-Ħadd li għadda, il-Papa Frangisku stess ħeġġeg biex il-Knisja universali torganizza festa ta’ maħfra. Il-Papa qal li din għandha tkun okkażjoni biex dawk li jħossuhom imbegħda jersqu lejn Alla.